
Uznesenie Okresný súd Malacky, v konaní navrhovateľa – muža, ktorého otcovstvo má byť určené A. B., nar. XX.XX.XXXX, trvale bytom C. D. XXX/XX, E., matky: F. A., nar. XX.XX.XXXX, trvale bytom A. XXX/XX, B. a maloletej G. A., nar. XX.XX.XXXX, bytom ako matka, o návrhu na určenie otcovstva a o návrhu na úpravu práv a povinností k maloletému dieťaťu, takto rozhodol: Súd konanie z a s t a v u j e . odôvodnenie: 1. Navrhovateľ doručil dňa 05.09.2023 na Okresný súd Malacky návrh na určenie otcovstva a úpravu práv a povinností rodičov k maloletej G. A., nar. XX.XX.XXXX. 2. Podľa ustanovenia § 5 ods. 1 písm. a) zákona č. 71/1992 Zb. o súdnych poplatkoch a poplatku za výpis z registra trestov poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 3. Podľa ustanovenia § 10 ods. 1 zákona č. 71/1992 Zb. o súdnych poplatkoch a poplatku za výpis z registra trestov ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 4. Navrhovateľ bol na zaplatenie súdneho poplatku vyzvaný výzvou s poučením, že v prípade ak do 15 dní od doručenia výzvy nezaplatí súdny poplatok vo výške 100,- Eur (položka 9 sadzobníka súdnych poplatkov), súd konanie zastaví. 5. Výzva na zaplatenie súdneho poplatku bola navrhovateľovi doručená dňa 06.12.2024, do dnešného dňa však súdny poplatok nebol zaplatený. Preto súd v zmysle ust. § 10 ods. 1 zák. č. 71/1992 Zb. zákona o súdnych poplatkoch a poplatku za výpis z registra trestov konanie zastavil. 6. Súd nerozhodoval o trovách konania podľa § 52 Civilného mimosporového poriadku, nakoľko v predmetnom konaní to nebolo potrebné vzhľadom na to, že pri zastavení konania pre nezaplatenie súdneho poplatku ide o vzťah štátu a poplatníka – navrhovateľa. Uznesenie o zastavení konania sa ostatným účastníkom konania nedoručuje, preto nie je potrebné rozhodovať o vzájomnom vzťahu účastníkov pokiaľ ide o náhradu trov konania (Števček a kol.,Civilný sporový poriadok, komentár, Praha : C. H. BECK, 2016).
Poučenie: Proti tomuto uzneseniu odvolanie nie je prípustné. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu.

Zdroj: KAUZIS.SK – https://www.kauzis.sk/judikatura/r/ECLI:SK:OSMA:2025:1623202063.2 (dáta aktuálne k 4. 11. 2026). Záväzné je znenie zverejnené súdom.




